เดือดร้อนหนัก!! ชาว อ.บางปะอิน นอนกลางถนนประท้วงรถบรรทุกดินทำฝุ่นละอองฟุ้งกระทบความเป็นอยู่
Highlight ข่าวเด่น 06 มิถุนายน 2562
เมื่อเวลา 09.30 น. วันที่ 6 มิ.ย. 2562 ชาวบ้านหมู่ที่ 3 ต.บ้านแป้ง อ.บางปะอิน จ.พระนครศรีอยุธยา จำนวนกว่า 60 คน โดยมี นางทัศวรรณ ไวยสุนีย์ อายุ 58 ปี อยู่บ้านเลขที่ 58 ม.3 ต.บ้านแป้ง อ.บางปะอิน จ.พระนครศรีอยุธยา เป็นแกนนำชาวบ้านปิดถนนสาย 3469 บริเวณหน้าวัดบ้านแป้ง ม.3 ต.บ้านแป้ง อ.บางปะอิน จ.พระนครศรีอยุธยา โดยได้นำชาวในพื้นที่ดังกล่าวออกมา นั่ง และ นอน ขวางถนนบนเส้นทางดังกล่าวพร้อมนำต้นกล้วยมาปลูกบนถนน เพื่อไม่ให้รถบรรทุกดินผ่าน เนื่องจากได้รับความเดือดร้อนปัญหาฝุ่นละออง เนื่องจากรถบรรทุกดินขับด้วยความเร็ว โดยมี พ.ต.อ.สง่า ธีรศรัณยานนท์ รองผู้บังคับการตำรวจภูธรจังหวัดพระนครศรีอยุธยา เดินทางมาดูแลความสงบเรียบร้อยรับฟังปัญหาดังกล่าวพร้อมทั้งได้นัดไกล่เกลี่ยกับชาวบ้าน และผู้ประกอบการรถบรรทุก ส่วนในวันนี้ได้สั่งการให้ ตำรวจ สภ.บางปะอิน จ.พระนครศรีอยุธยา แจ้งผู้ประกอบการให้หยุดวิ่งก่อน แล้วมาคุยกันเพื่อหาข้อยุติ โดยจะให้ความเป็นธรรมต่อทั้งสองฝ่าย
21 กุมภาพันธ์ 2562
12 มกราคม 2562